Afturelding hefur samið við varnarmanninn Ísak Atla Kristjánsson sem gengur til liðs við Aftureldingu úr uppeldisfélagi sínu Fjölni . Ísak er tvítugur að aldri og getur bæði leyst stöðu miðvarðar og bakvarðar . Ísak hefur þrátt fyrir ungan aldur góða reynslu úr Inkasso-deildinni og á að baki 33 leiki í deild og bikar . Hann var á láni hjá Leikni R. tímabilið 2017 og sömuleiðis hjá Haukum tímabilið 2018 . Ísak á að baki 22 leiki með yngri landsliðum Íslands og hefur hann skorað í þeim tvö mörk . Hann var hluti af sterku liði Íslands sem náði góðum árangri á Ólympíuleikum æskunnar árið 2015 . Afturelding gerir tveggja ára samning við Ísak Atla sem mun leika með félaginu í Fótbolta.net mótinu á næstu viku . Að því loknu heldur Ísak aftur til Bandaríkjanna þar sem hann er í háskólanámi . Ísak kemur aftur til liðs við Aftureldingu í lok maí og leikur með liðinu fram í miðjan ágúst þegar hann heldur aftur til Bandaríkjanna . „ Ísak er öflugur varnarmaður sem hefur þrátt fyrir ungan aldur talsverða reynslu í meistaraflokki . Hann styrkir liðið okkar vel og smellpassar inn í leikmannahópinn , “ segir Magnús Már Einarsson , þjálfari Aftureldingar . Afturelding býður Ísak Atla velkominn í félagið og bindur miklar vonir við komu hans til félagsins .